

## Broj: 60-00-37418

**Podgorica, 22.11.2021. godine**

**PREDMET: Pojašnjenje tenderske dokumentacije br. 82/21** **od 09.11.2021. godine (#11301) – za otvoreni postupak javne nabavke usluga - Nabavka usluga mobilne telefonije i mobilnog interneta.**

Obavještavamo potencijalne ponuđače da su postavljena pitanja za pojašnjenje tenderske dokumentacije od potencijalnih ponuđača, pa vam ista u skladu sa članom 95 Zakona o javnim nabavkama (“Sl. list CG”, br. 074/19), a na osnovu ovlašćenja iz Rješenjao imenovanju Komisije za otvaranje i vrednovanje ponudabr. 10-10-33649 od 22.10.2020. godine, dostavljamo sa odgovorima.

**Pitanje br. 1:**

“Poštovani, molimo da detaljnije pojasnite sljedeće zahtjeve iz dijela "Dodatne informacije o predmetu i postupku nabavke" "U slučaju promjene postojećeg operatora, izabrani ponuđač je u obavezi da o svom trošku izvrši prenos brojeva (bez promjene postojeće numeracije), izvrši aktivaciju servisa i eventualnu instalaciju potrebne opreme u periodu ne dužem od 30 kalendarskih dana." - S obzirom na to da su predmet nabavke usluge, nejasna je potreba instaliranja opreme koja nije predmet nabavke, pa molimo da pojasnite zahtjev?

**Odgovor:**

Specifikacija uključuje i pakete za Mobilni internet. Podrazumijeva se da u slučaju promjene operatora novi Ponuđač obezbijedi i modeme (USB i WIFI) u kojima će biti instalirane SIM kartice, tj da modemi neće biti dodatno naplaćeni. Takođe u slučaju promjene operatora ponuđač je u obavezi da izvrši zamjenu svih SIM kartica o svom trošku.

**Pitanje br. 2:**

"Za sve stavke koje se odnose na nabavku odredjenih paketa može se obezbijediti ekvivalnet navedenim stavkama, pri čemu ekvivalnet ne može imati karakteristike koje su manje od zahtijevanih." - Kako je sadržina paketa već opisana kroz bitne karakteristike tehničke specifikacije, molimo da pojasnite ekvivalent koji bi odgovarao navedenim stavkama?

**Odgovor:**

Ovo znači da Ponuđač može da ponudi paket koji ima karakteristike identične navedenim ili bolje od navedenih, što i jeste značenje pojma „ili ekvivalent“ shodno članu 4 stav 1 tačka 7 ZJN („*ekvivalentnost je posjedovanje iste ili bolje tehničke karakteristike ponuđenih roba ili usluga od karakteristika predmeta nabavke zahtijevanih tehničkom specifikacijom*“). Recimo ako se u paketu traži 250 minuta  ka drugim mrežama, ponuđač može da ponudi paket sa 260 ili više  minuta prema drugim mrežama i da će takva ponuda biti prihvatljiva.

**Pitanje br. 3:**

"Naručilac zadržava pravo otkazivanja bilo kog servisa za vrijeme trajanja ugovora." - Molimo za pojašnjenje da li su specifikacijom obuhvaćene stvarne potrebe Naručioca i da li će tokom trajanja ugovora biti aktivan traženi broj kartica? Molimo vas da definišete maksimalni broj otkazivanja servisa za vrijeme trajanja ugovora. Ovo je neophodno kako bi ponuđači mogli izvršiti procjenu koja je neophodna radi pravilne izrade ponude.

**Odgovor:**

Ponudom su obuhvaćene trenutne potrebe Naručioca. Svakako, postoji mogućnost da neće biti poručene sve specificirane količine, jer to zavisi od izbora samog  zaposlenog da li u slučaju promjene ponuđača  želi i da promijeni Operatora.

**Pitanje br.4:**

Narucilac navodi je da je „ponudjač dužan da obezbijedi servise mobilne telefonije na cijeloj teritoriji Crne Gore“-molimo vas da pojasnite na koje servise se misli.

**Odgovor:**

Misli se na servise mobilne telefonije za prenos govora i prenos podataka.

**Pitanje br. 5:**

Navedeno je i da “naručilac zadržava pravo otkazivanja bilo kog servisa za vrijeme trajanja ugovora”, molimo vas da pojasnite na koje servise se ovdje misli.

**Odgovor:**

Ponudom su obuhvaćene trenutne potrebe Naručioca. Svakako, postoji mogućnost da neće biti poručene sve specificirane količine, jer to zavisi od izbora samog  zaposlenog da li u slučaju promjene ponuđača  želi i da promijeni Operatora.

**Pitanje br. 6:**

Molimo vas da detaljno pojasnite na koji nacin se dokazuje ekvivalent i u kom dijelu postavke ponude na CEJN-u treba navesti da se nudi ekvivalent traženim paketima.

**Odgovor:**

Ako ponuđač ima već definisane pakete koji su bolji od navedenih, odnosno stavke koje su iste ili bolje od onih specificiranih u objavljenoj tehničkoj specifikaciji, taj zahtjev se uzima u razmatranje.

**Pitanje br. 7:**

„Obavjestenje o uzroku i vremenu otklanjanja kvara koje mora biti dostavljeno najkasnije 60 minuta nakon izvršenj intervencije i obaveza da se najave radovi 48h prije pocetka“-molimo da pojasnite razloge za ovaj zahtjev. Smatramo da se ovaj zahtjev moze primijeniti na nabavku usluga fixne telefonije ili nekih drugih usluga a ne za nabavku usluga mobilne telefonije.

**Odgovor:**

S obzirom na prirodu posla zaposleni CEDIS-a koriste mobilne telefone za svakodnevnu medjusobnu  komunikcaju u cilju rješavanja smetnji na distributivnoj mreži (na terenu) to je od velikog značaja da Naručilac usluge zna kada Izvršilac planira radove na svojoj mreži kako bi prilagodio svoje aktivnosti ili eventualno našao alternativno rješenje. Zbog specifičnosti posla neophodno je da Naručilac usluge dobije informaciju zašto je došlo do prekida servisa i u slučaju da se smetnja ponavlja da zahtijeva od Izvršioca da se problem trajno riješi.

**Pitanje br. 8:**

Zahtjev „odziv pri prijavi kvara mora biti u roku od 60 minuta nakon prijema prijave putem maila“-molimo vas da pojasnite da li se ovo odnosi samo na radne dane u okviru radnog vremena službe koja se bavi reklamacijama, jer je ovako postavljen rok krajnje nerealan.”

**Odgovor:**

Mišljenja smo da je neophodno da Naručilac dobije odziv na smetnju u roku od 60min od dodijeljenog account manager-a kako bi Naručilav dobio sve neophodne informacije o nastaloj smetnji, kao i očekivano vrijeme za otklanjanje smetnje. Prijave smetnji se mogu očekivati svim danima u periodu od 07h-20h.

**Pitanje br. 9:**

Poštovani, molimo vas da izmijenite tend. dokumentaciju u dijelu koji se odnosi na zahtjev za dokazivanje kvaliteta, a s obzirom na stav regulatora koji dostavljamo u prilogu, iz kog se jasno vidi da je za ocjenu dostupnosti usluge bitan stepen pokrivenosti stanovništva a ne teritorije države, posebno naglašavajuci da svi operatori registrovani u CG pružaju usluge priblizno istog kvlaiteta te da eventualne razlike u procentima čak i kad su izraženije ne utiču na korisnicko iskustvo krajnjih korisnika. Takodje, smatramo da je bodovanje “prosječne brzine transfera podataka u download I upload smeru u naseljima i naputevima Crne Gore” sa cak 30 bodova previše, s obzirom na vrstu djelatnosti kojom se narucilac bavi, a narocito imajuci u vidu trenutnu ekonomsku situaciju u državi, te da bi vecu prednost trebalo dati najnižoj ponudjenoj cijeni za koju ZJN predvidja razmjer 90/10 u korist cijene. U vezi sa ovim, napominjemo da je u postupku koji je raspisala EPCG (sifra postupka #6209), za nabavku istih usluga, koji je 3 puta veće vrijednosti, a radi se o naručiocu koji se bavi djelatnšću koja je usko povezana sa djelatnošću CEDIS-a, tenderska dokumentacija izmjenjena na nacin da je najnižoj cijeni dodjeljeno 90 bodova, iako je prvodbitno bilo predvijdeno bodovanje 60/40, pa vas molimo da razmotrite predloženu sugestiju za izmjenom tend.dokumentacije na sličan način, jer definitivno trenutno predvidjeni način bodovanja ocigledno favorizuje odredjenog ponudjaca i krsi nacelo ekonomicnosti i proporcionalnosti postupka.

**Odgovor:**

ZJN je definisano da se **odnos cijene i kvaliteta određuje tako da iznos bodova po osnovu cijene ne može biti veći od 90% ukupnog utvrđenog maksimalnog broja bodova.** S tim u vezi Naručilac ima pravo da definiše odnos cijena/kvalitet u skladu sa svojim potrebama koje treba da obezbijede nesmetano funkcionisanje kompanije, te stoga ne dijelimo mišljenje da ZJN **predvidja** razmjer 90/10 u korist cijene, već samo **da daje pravo** Naručiocu da zahtjeva ovakav odnos ukoliko je to u njegovom interesu.

Specifična djelatnost kojom se bavi Naručilac usluge (CEDIS) obuhvata izmedju ostalog i poslove održavanja sistema distribucije električne energije na cijeloj teritoriji Crne Gore koja je od krucijalnog značaja za kompletno stanovništvo (korisnike distributivnog sistema) te zahtijeva pouzdanu komunikaciju zaposlenih na terenu korišćenjem usluga mobilne telefonije. Napominjemo da rad na terenu podrazumijeva uglavnom rad u ruralnim oblastima. Napominjemo i da tokom obavljanja redovnih poslova koji su u nadležnosti Naručioca može doći i do gubitka ljudskih života usled loše komunikacije.  Dodatno, od zaposlenih se veoma često zahtijeva dostavljanje materijala sa terena te s tim u vezi je neophodno da postoji pouzdana komunikacija usluge prenosa podataka na cijeloj teritoriji Crne Gore. S tim u vezi kvalitet usluga mobilne telefonije je od izuzetnog značaja za obavljanje primarne djelatnosti Naručioca usluge, te se ovaj zahtjev Naručioca ne može tretirati kao stadardni korisnički zahtjev. Vodeći računa da prije svega Naručilac obezbjedi nesmetano obavljanje svoje primarne  djelatnosti, definisan je nediskriminišući odnos cijene i kvaliteta od 60/40 što Naručilac ima pravo u skladu sa ZJN. Dakle, u navedenom dijelu neće biti vršena izmjena tenderske dokumentacije.

 **Ispred Komisije za sprovođenje postupka javne nabavke**

Co:

 - Svim ponuđačima **Predsjedavajući član**

 - Predsjedavajućem komisije

 - a/a **Mirko Dedović, dipl.pravnik**